open-index/open-wikipedia-markdown huggingface dataset:
1792. gads

__NOTOC__

**1792**. (MDCCXCII) bija garais gads, kurš pēc Gregora kalendāra sākās svētdienā.

## Notikumi
### Janvāris
* 9. janvāris — tiek noslēgts Jasu miera līgums starp Krievijas un Osmāņu impērijām, kas izbeidza krievu-turku karu (1787-1792).

### Aprīlis
* 20. aprīlis — Francija piesaka karu Austrijai.
* 25. aprīlis — pirmo reizi tiek lietota giljotīna.

### Maijs
* 21. maijs — Japānā notika vulkāna Unzens izvirdums. Dzīvību zaudēja aptuveni 15 000 cilvēku.

### Septembris
* 21. septembris — Parīzē atklāj Nacionālo konventa sēdi. Konvents izdod dekrētu par karaļa varas atcelšanu un republikas dibināšanu.

### Novembris
* 6. novembris — Francijas revolucionārā armija pie Žemappe uzvar Austrijas un Prūsijas karaspēku.

## Notikumi Latvijā

* 5. jūlijs - tiek iesvētīta jaunā Gārsenes luterāņu baznīca.
* 18. oktobris - tiek dibināta Vidzemes Ķeizariskā Vispārderīgā un ekonomiskā biedrība (Kaiserliche Livländische Gemeinnützige und Öconomische Societät).
* decembris - Jelgavā notiek dzirnavnieku dumpis.
* 1792. - tiek uzcelta Valtaiķu baznīca.
* 1792. - Liepājā tiek veikts pēdējais publiskais nāvessods (salaušana uz rata, kad tiek sodīti četri slepkavas).

## Dzimuši
* 28. februāris (j.s., pēc v.s. ) — Kārlis Ernsts fon Bērs (*Karl Ernst von Baer*), vācbaltiešu biologs (miris 1876.)
* 29. februāris — Džoakīno Rosīni (*Gioachino Rossini*), itāliešu komponists (miris 1868.)
* 7. marts — Džons Heršels (*John Herschel*), angļu matemātiķis, astronoms un ķīmiķis (miris 1871.)
* 13. maijs — Pijs IX (*Pius IX*), Romas pāvests (miris 1878.)
* 8. jūlijs — Saksijas-Hildburghauzenes Terēze (*Therese von Sachsen-Hildburghausen*), Bavārijas karaliene (mirusi 1854.)
* 4. augusts — Persijs Šellijs (*Percy Shelley*), angļu dzejnieks (miris 1822.)
* 18. augusts — Džons Rasels (*John Russell*), britu politiķis (miris 1878.)
* 28. augusts — Kārlis Kraukliņš, žurnālists, bibliotekārs, Gētes draugs
* 1. decembris — Nikolajs Lobačevskis (*Николай Лобачевский*), krievu matemātiķis, domātājs (miris 1856.)
* 6. decembris — Villems II (*Willem II*), Nīderlandes karalis (miris 1849.)
* 12. decembris — Aleksandrs Ipsilants (Αλέξανδρος Υψηλάντης), grieķu karavīrs (miris 1828.)

## Miruši
* 1. marts — Leopolds II (*Leopold II.*), Svētās Romas imperators (dzimis 1747)
* 3. marts — Roberts Adams (*Robert Adam*), skotu arhitekts (dzimis 1728.) 
* 29. marts — Gustavs III, Zviedrijas karalis
* 18. maijs — Šarls Simons Favards, franču dramaturgs
* 4. jūnijs (j.s., pēc v.s. ) — Jākobs Mihaels Reinholds Lencs (*Jakob Michael Reinhold Lenz*), vācbaltiesu dzejnieks (dzimis 1751.)
* 19. novembris — Johans Kristofs Bērenss (*Johann Christoph Berens*), Rīgas rātskungs (dzimis 1729.)
Petrovickis

**Petrovickis** (; sieviešu dzimtē Petrovicka (*Petrovická*)) ir slovāku cilmes uzvārds. Cilvēki ar šo uzvārdu:
* Ronalds Petrovickis (*Ronald Petrovický*; 1977) — slovāku hokejists;
* Roberts Petrovickis (*Róbert Petrovický*; 1973) — slovāku hokejists.
Die Toten Hosen

**Die Toten Hosen** (tulk. - *Beigtās bikses*) ir pankroka mūzikas grupa no Diseldorfas, Vācijas, kas izveidojās no vācu panku kustības astoņdesmito gadu sākumā.

Grupa spēlē rokmūziku ar tekstiem pārsvarā vācu valodā un ar pankmūzikas elementiem. Līdzās ar grupu *[[Die Ärzte]]* tā ir komerciāli visveiksmīgākā vācu pankroka grupa. Līdz mūsdienām Vācijā ir tikuši pārdoti vairāk nekā 20 miljoni grupas ierakstu, un tā ir pazīstama arī ārzemēs.

## Interesanti fakti
* Lai arī grupas nosaukums literārajā valodā nozīmē "beigtās bikses", vācu sarunvalodā ar šo vārdu savienojumu apzīmē arī impotenci, kā arī garlaicību. 
* Grupa savas 20 gadu pastāvēšanas laikā ir piedzīvojusi vairākas attīstības fāzes. Sākotnēji tās dziesmas bija nenopietnas un veidotas izklaides pēc, taču astoņdesmito gadu beigās grupa sāka vairāk pievērsties politiskām un sociālām tēmām kā, piemēram, rasismam. 
*  grupas 1000. koncertu Diseldorfā apmeklēja 60 000 klausītāju. Kāda meitene no Nīderlandes pūlī zaudēja dzīvību. Vēlāk viņai par piemiņu grupa sacerēja dziesmu "Alles ist eins" (tulk. - *viss ir viens*).

## Grupas dalībnieki
* **Kampīno** (Andreass Frege) - *[[balss]]*
* **Endijs** (Andreass fon Holsts) - *[[elektriskā ģitāra]]*
* **Braitijs** (Mihaels Braitkopfs) - *elektriskā ģitāra*
* **Kudels** (Andreass Meirers) - *[[basģitāra]]*
* **Foms** (Stīvens Džordžs Ričijs) - *sitamie instrumenti*

## Diskogrāfija un apbalvojumi

* **Bravo Oto**
** 1996 Grupa, Zelta roks
** 1997 Grupa, Bronzas roks
* **Komēta**
** 1996 Nacionālā darbība
** 1997 Nacionālais videoklips *(Zehn kleine Jägermeister)*
** 2000 Nacionālā darbība
** 2002 Labākā koncertuzstāšanās und Nacionālais videoklips
* **Eho**
** 1994 Nacionālā grupa / Starptautiskā grupa un Mārketings
** 1997 Nacionālā grupa / Starptautiskā grupa un Nacionālais videoklips *(Zehn kleine Jägermeister)*
** 2003 Nacionālā grupa / Starptautiskā grupa
* **1Live Krone**
** 2000 Labākā grupa
** 2006 Labākais albums *(Nur zu Besuch: Die Toten Hosen unplugged im Wiener Burgtheater)*
** 2007 Mūža ieguldījums

## Atsauces
Ekrāna aktieru ģildes balva

**Ekrāna aktieru ģildes balva** () ir ikgadēja balva, ko pasniedz ASV arodbiedrība Ekrāna aktieru ģilde-Amerikas televīzijas un radio mākslinieku federācija (SAG-AFTRA), kas pārstāv ap 160 000 filmu un televīzijas darbinieku, aktieru, žurnālistu, ierakstu un radio personības. Balva tiek piešķirta par izcilu sniegumu filmās un televīzijā. Piecas balvas tiek pasniegtas par sasniegumiem filmās, bet 8 balvas — par sniegumu televīzijā.

Ekrāna aktieru ģildes balvas pasniegšana notiek kopš 1995. gada, un Holivudā šis pasākums ir kļuvis par nozīmīgu notikumu. Pretendentus uz balvām izvirza divas komitejas, kas katru gadu tiek sastādītas no nejauši izvēlētiem apvienības dalībniekiem. Katrs komitejas loceklis var izvirzīt pa pieciem pretendentiem katrā kategorijā. Par pieciem visbiežāk nosauktajiem nominantiem katrā kategorijā var balsot pilntiesīgie apvienības biedri. Apbalvošanas pasākumu kopš 1998. gada translē ASV televīzijas kanāls TNT, kā arī TBS (no 2007. gada).

Līdz 2019. gadam visvairāk balvas dažādās kategorijās saņēmuši Aleks Boldvins un Džulianna Margulisa — katrs pa 8 balvām par lomām televīzijā.

Daudzus gadus agrāk, jau kopš 1962. gada, tika aizsākta Ekrāna aktieru ģildes balvas pasniegšana par mūža ieguldījumu. Pirmais to saņēma komēdiju aktieris, dziedātājs un dejotājs Edijs Kantors.

## Atsauces

## Ārējās saites

*
Pludmales futbols

**Pludmales futbols** ir sporta veids, kas izveidots uz tradicionālā futbola spēles likumiem. Spēle norisinās smilšainās pludmalēs, turklāt īpaša nozīme ir bumbas pārvaldīšanas tehnikai. Pirmie mēģinājumi vienveidot noteikumus tika uzsākti 1992. gadā ar Vispasaules Pludmales Futbola Organizācijas dibinātājiem.

Mīkstās un staignās smiltis liek spēlētājiem daudz improvizēt, izmantot skaistus tehniskus paņēmienus (piemēram, sitieni kritienā caur sevi - "šķērītēs"). Kompaktie spēles laukuma izmēri (28 x 37 metri) ļauj spēlētājiem gūt vārtus praktiski no jebkāda stāvokļa, pat ar taisnu sitienu no saviem vārtiem. Attiecīgi, spēles laikā var redzēt 60 sitienus pa sāncenšu vārtiem (salīdzinājumam, lielajā futbolā var par visu spēli kopā redzēt 20 sitienus pa vārtiem un tas ir pieklājīgs rādītājs). Vidēji vārti tiek gūti 3-4 minūšu laikā, bet vidējs mača rezultāts ir aptuveni 11 iesistas bumbas spēles laikā (tradicionālajā futbolā pēdējos gados norma ir 2,5 vārti).

## Vēsture
Pludmales futbols radās Brazīlijā un izauga līdz starptautiska sporta veida nozīmes līmenim. Zināmu sportistu piedalīšanās sacensībās no liela futbola, tādi, kā francūzis Eriks Kantonā, spāņi Mičels un Hulio Saninass un brazīļi Romariu, Žuniors un Ziko sekmēja televīzijas translāciju paplašinājumu - pludmales futbolu sāka rādīt 170 pasaules valstīs. Tas padarīja pludmales futbolu par vienu no pašiem dinamiskāk attīstošajiem sporta veidiem pasaulē un piesaistīja lielu daudzumu reklāmu un sponsoru.

## Starptautiskie turnīri

Līdz 2005. gadam tika veikti tā saucamie neoficiālie pasaules kausi. Nospiedošs pārsvars tajos bija Brazīlijas izlasei, kura uzvarēja 9 turnīros. Tikai vienu reizi tās hegemoniju pārkāpa Portugāle. No 2005. gada uz Kopakabanas pludmales Riodežaneiro sākās oficiālie kausi. Par pirmo čempionu kļuva Francijas izlase. 2006. gadā čempionātu uzvarēja brazīlieši.

## Atsauces
Grand Theft Auto: Vice City Stories

**Grand Theft Auto: Vice City Stories** ir daļa no Grand Theft Auto spēļu sērijas. To izstrādāja Rockstar Leeds sadarbībā ar Rockstar North. To publicēja Rockstar Games, un tā tika izdota priekš PlayStation Portable, vēlāk arī PlayStation 2. Spēle notiek 1984. gada "Vice City", divus gadus pirms notikumiem spēlē Grand Theft Auto: Vice City. Spēle ir pēctecis spēlei Grand Theft Auto: Liberty City Stories. Spēlei ir arī daudzspēlētāju režīms, kas pieejams tikai PSP versijai, PS2 versijā šāda režīma nav. Lai gan PS2 versija tiek uzskatīta par labāku nekā PSP, jo tai ir uzlabota grafika un efekti, GameSpot tai deva sliktāku vērtējumu nekā PSP versijai (7.2 no 10). Līdz 2008. gada martam bija pārdoti 4.5 miljoni spēles kopiju.

## Atsauces

## Ārējās saites
* Oficiālā GTA VCS mājaslapa (Flash) 
* Oficiālā GTA VCS mājaslapa (HTML)
Levante

thumb|200px|Levantes aptuvenais areāls
**Levante** ir ģeogrāfisks termins, kas apzīmē plašu areālu Tuvajos Austrumos. Tās aptuvenās robežas ir Taurs ziemeļos, Arābijas tuksnesis dienvidos, Vidusjūra (Levantes jūra) rietumos un Mezopotāmija austrumos. Pēc dažām definīcijām Levantē iekļauj arī visu Mezopotāmiju. Areāls aptuveni sakrīt ar arābisko terminu "Mešriks", kas apzīmē arābu zemes uz austrumiem no Ēģiptes un ziemeļos no Arābijas pussalas.

Levante veido Auglīgā pusmēness vidējo posmu starp Nīlas ieleju dienvidrietumos un Mezopotāmiju austrumos.

## Etimoloģija
thumb|Levantes iedzīvotāji, 19. gadsimta beigas.

### Izcelsme
Termins "Levante" pirmoreiz Eiropas valodās parādījās 1497.g. un sākotnēji tika lietots plašākā nozīmē, lai apzīmētu "Vidusjūras zemes uz austrumiem no Venēcijas". Termins cēlies no vidusfranču valodas vārda *levant*, vārda *lever* divdabja, kas nozīmē "aust" - kā *soleil levant* "austoša saule" no latīņu valodas *levare*.

### Anatolija un Levante
Termins "Levante" ir analoģisks sengrieķu valodas nosaukumam Ανατολία (*Anatolía*), kas arī apzīmē "Austošās Saules zeme", vai vienkārši "austrumi". Grieķiem termins Ανατολία ir sinonīms Μικρά Ασία (Mazāzijai) un neattiecas uz Levanti.

### Libāna un Levante
Alternatīva teorija pieļauj, ka Levantes nosaukums cēlies no Libānas. Ebreju un aramiešu valodās skaņas "b" un "v" tiek apzīmētas ar vienu burtu un izruna mainās atkarībā no konkrētā vārda. Tādējādi var pieņemt, ka termins "Levante" apzīmē Libāna kalnu apkārtni, kas savukārt ir aramiešu cilmes nosaukums un nozīmē "balts", attiecinoties uz sniegiem klātajiem kalniem.

## Ārējās saites
* Senā Levante
Fenerbahçe

**Fenerbahçe** var būt:
* Stambulas "Fenerbahçe", Turcijas futbola klubs;
* Stambulas "Fenerbahçe Ülker", Turcijas vīriešu basketbola klubs;
* Stambulas "Fenerbahçe", Turcijas sieviešu basketbola klubs.
Tundžajs Šanli

**Tundžajs Šanli** (, dzimis , Sakarjā, Turcijā) ir Turcijas bijušais futbola spēlētājs. Šanli ir gan uzbrucējs, gan pussargs un ir slavens ar savu enerģiskumu un labajām apspēlēšanas iemaņām.

## Sasniegumi
**Fenerbahçe**

* Turcijas Superlīga: 2003–04, 2004–05, 2006–07

## Ārējās saites
Emre Belezoglu

**Emre Belezoglu** (, dzimis , Stambulā, Turcijā) ir Turcijas futbola treneris un bijušais futbolists. Kopš 2024. gada Belezoglu ir Turcijas Superlīgas kluba *[[Antalyaspor]]* galvenais treneris.

Emre ir viens no sekmīgākajiem turku futbolistiem un, pateicoties arī viņam, Galatasarajas sporta klubs guva panākumus 2000. gada UEFA kausa izcīņā. Viņš ir bijis arī Turcijas futbola izlases komandas kapteinis.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

## Sasniegumi

### Spēlētāja karjera
**Galatasaray**

* Turcijas Superlīga: 1997—98, 1998—99, 1999—2000
* Turcijas kauss: 1998—99, 1999—2000
* Turcijas Superkauss: 1997
* UEFA kauss: 1999—2000
* UEFA Superkauss: 2000

**Inter Milan**

* Coppa Italia: 2004—05

**Newcastle United**

* UEFA Intertoto kauss: 2006

**Fenerbahçe**

* Turcijas Superlīga: 2010—11, 2013—14
* Turcijas kauss: 2011—12, 2012—13
* Turcijas Superkauss: 2009, 2014

**Atlético Madrid**

* UEFA Superkauss: 2012

**Individuālie sasniegumi**

* FIFA 100

## Ārējās saites
Bissa

**Bissa** jeb **knābjainais jūrasbruņurupucis** () ir kritiski apdraudēta jūras bruņurupuču suga. Tā **knābjrupuču ģintī** (*Eretmochelys*) ir vienīgā suga, savukārt šo sugu iedala divās pasugās: *E. imbricata imbricata* ir Atlantijas okeāna pasuga, bet *E. imbricata bissa* ir Indijas un Klusā okeāna pasuga. Bissa ir Antigvas un Barbudas nacionālais dzīvnieks.
Termosfēra

**Termosfēra** ir Zemes atmosfēras slānis, kas atrodas virs mezosfēras, sākas 80—90 km augstumā un turpinās līdz 800 km augstumam virs Zemes. Gaisa temperatūra līdz ar augstumu ātri pieaug un ir no 200&nbsp;°C līdz 1700&nbsp;°C, atkarībā no Saules aktivitātes. Iemesls tam ir Saules ultravioleto staru absorbcija 150—300 km augstumā.

## Ārējās saites

* CRISTA: Laikapstākļi 140 km augstumā virs Zemes (vāciski)
Mezosfēra

**Mezosfēra** ir Zemes atmosfēras slānis 50—80 km augstumā virs Zemes. Šajā joslā gaisa temperatūra līdz ar augstumu palielinās, savu maksimumu tā sasniedz 60 km augstumā un ir +50&nbsp;°C, bet pēc 60 km augstuma temperatūra pazeminās līdz apmēram -70 vai -80&nbsp;°C. Šī temperatūras paaugstināšanās galvenokārt saistīta ar to, ka ozona slānī notiek Saules radiācijas absorbēšana.

## Ārējās saites
Stratosfēra

**Stratosfēra** ir Zemes atmosfēras slānis 11 līdz 50 km augstumā. Augstumā no 11 līdz 25 km virs Zemes gaisa temperatūra pazeminās, bet 25 - 40 km augstumā tā paaugstinās no -55 līdz 0&nbsp;°C. Sasniedzot 0&nbsp;°C temperatūru 40 km augstumā, tā paliek nemainīga līdz 55 km augstumam. Šī josla tiek saukta par stratopauzi un tā ir robeža starp stratosfēru un mezosfēru. Stratosfērā atrodas arī ozonosfēra (ozona slānis). Tā atrodas 15 - 20 km augstumā un tā ir robeža, kur beidzas biosfēra. Ozons šajā slānī rodas fotoķīmisko reakciju rezultātā, visintensīvāk 30 km augstumā. Ozona slānis normālā spiedienā būtu tikai 2 - 4 mm biezs, bet tas ir pietiekami, lai absorbētu kaitīgo Saules ultravioleto starojumu. Stratosfērā gandrīz nemaz nav ūdens tvaiku.

## Ārējās saites
Tēvreize

[thumbnail|235px|Dāņu gleznotāja Karla Heinriha Bloha (''Carl Heinrich Bloch'') glezna, kurā attēlots notikums [Svētlaimes kalns|Svētlaimes kalnā, kad Jēzus Kristus esot pirmo reizi teicis Tēvreizi.]]
**Tēvreize**, arī **Mūsu Tēvs** jeb **Tēvs mūsu**  (atbilstoši ), jeb **Jēzus lūgšana** ir kristiešu lūgšana, kuru ir teicis Jēzus Kristus. Jaunajā Derībā atrodamas divas nedaudz atšķirīgas Tēvreizes versijas. Viena ir Mateja evaņģēlijā (Mt 6:9—13), bet otra ir Lūkas evaņģēlijā (Lk 11:2—4). Daudzi zinātnieki uzskata, ka Lūkas evaņģēlija versija ir tuvāka oriģinālam.
thumb|Tēvreizes latviskā versija.

Tēvreize tiek izmantota visu kristīgo konfesiju dievkalpojumos, kazuālijās un privātā praksē. Romas Katoļu baznīcā Tēvreize ir sastopama kā rožu kroņa sastāvdaļa. Viduslaikos Tēvreizi skaitīja latīņu valodā. To darīja pat neizglītoti cilvēki.
Latviešu valodā paralēli pastāv divi atšķirīgi tulkojumi – protestantu un katoļu. Tie atšķiras divās teksta vietās: "Mūsu Tēvs" | "Tēvs mūsu", "Lai nāk Tava Valstība" | "Lai atnāk Tava Valstība". Katoļi ārpus liturģijas arī neizmanto nobeiguma doksoloģiju; tā ir ietverta Svētās Mises liturģijā šādā tulkojumā: "Jo Tev pieder Valstība, tev gods un vara mūžīgi."

## Tēvreizes dažādās valodās
### Latviešu valodā (protestantu versija)
Mateja evaņģēlija Tēvreizes versija:

### Latviešu valodā (Katoliskās Baznīcas apstiprinātā versija)
Mateja evaņģēlija Tēvreizes versija:

### Latīņu valodā
Viduslaikos Tēvreize tika skaitīta latīņu valodā. To darīja pat neizglītoti cilvēki. Tēvreizes liturģiskā versija latīņu valodā:

## Atsauces

## Ārējās saites
Fatihs Terims

**Fatihs Terims** (, dzimis , Adanā, Turcijā) ir viens no visveiksmīgākajiem Turcijas futbolistiem un treneriem. Kopš 2024. gada Terims ir Saūda Arābijas profesionālās līgas komandas Al Shabab galvenais treneris.

Ņemot vērā viņa motivēšanas un agresīvas spēles stratēģiskās plānošanas spējas, viņu uzskata par vienu no vislabākajiem komandu menedžeriem.

## Sasniegumi

### Spēlētāja karjera
**Galatasaray**

* Turcijas kauss: 1975—76, 1981—82, 1984—85
* Turcijas Superkauss: 1982

### Trenera karjera
**Galatasaray**

* Turcijas Superlīga: 1996—97, 1997—98, 1998—99, 1999—2000, 2011—12, 2012—13, 2017—18, 2018—19
* Turcijas kauss: 1998—99, 1999—2000, 2018—19
* Turcijas Superkauss: 1996, 1997, 2012, 2013, 2019
* UEFA kauss: 1999—2000

## Ārējās saites
Arābijas pussala

**Arābijas pussala** (, **' vai , **') ir pussala Tuvajos Austrumos. Tās platība ir apmēram 3,25 miljoni km2 un tā ir pasaulē lielākā pussala. Sakarā ar lielajiem naftas un dabasgāzes krājumiem šim reģionam ir ļoti nozīmīga ģeopolitiska loma pasaulē.

Pussalas teritoriju aizņem galvenokārt tuksneši, lielākie no kuriem ir Rubelhālī un Nefūds. Rietumos pussalu apskalo Sarkanā jūra un Akabas līcis, dienvidos Adenas līcis un Arābijas jūra, austrumos Persijas līcis, Hormuza šaurums un Omānas līcis. Ziemeļos pussalas ģeoloģiskās robežas nosacīti ir noteiktas pa Zāgrosa kalnu grēdu, kur saduras Arābijas plātne ar Āziju, un Sīrijas tuksnesi. Ģeogrāfiski par ziemeļu robežu parasti pieņem Eifratu.
right|250px|thumb|Arābijas pussalas definīcijas

Ģeogrāfiski Arābijas pussalā iekļauj Irākas rietumdaļu un daļu Sīrijas. Ģeopolitiski Arābijas pussalas valstis ir:
* Bahreina
* Kuveita
* Omāna
* Katara
* Saūda Arābija
* Jordānija
* Apvienotie Arābu Emirāti
* Jemena

Izņemot Jemenu un Jordāniju, šī reģiona valstis pieder pie pasaules bagātākajām valstīm. 2008. gadā kopējais pussalas iedzīvotāju skaits pārsniedza 70 miljonus. Arābijas pussalas iedzīvotāji galvenokārt ir arābi. Pussalā dzīvo arī klejotāji — beduīni, kuri vēsturiski nodarbojās ar lopkopību un tirdzniecību tuksneša apgabalos.  Mūsdienās daudzi beduīni ir pārcēlušies uz pilsētām. Reģiona lielajās valstīs, piemēram, Saūda Arābijā, Apvienotajos Arābu Emirātos un Katarā, ievērojamu iedzīvotāju daļu veido migranti no Dienvidāzijas, piemēram, Indijas, Pakistānas un Bangladešas.

Islāms ir dominējošā reliģija visā Arābijas pussalā, un tā tiek uzskatīta par islāma dzimteni, jo tieši šeit atrodas svētās pilsētas Meka un Medīna. Lielākā daļa musulmaņu šajā reģionā ir suтnīti, taču dažos apgabalos, piemēram, Saūda Arābijas austrumos, Bahreinā un Jemenas ziemeļos, ir arī ievērojamas šiītu kopienas.

Arābu valoda ir dominējošā, bet migrantu klātbūtnes dēļ izplatītas arī angļu, urdu, hindi un citas Dienvidāzijas valodas.

## Ārējās saites
Ians Stjuarts

**Ians Stjuarts** ( vai *Ian Stuart*) var apzīmēt šos cilvēkus:

* Ians Stjuarts (*Ian Stewart*; 1938—1985) — britu mūziķis;
* Ians Stjuarts (*Ian Stewart*; 1945) — angļu matemātiķis un zinātniskās fantastikas autors;
* Ians Stjuarts (*Ian Stewart*; 1949) — skotu vieglatlēts;
* Ians Stjuarts (*Ian Stewart*; 1957—1993) — britu rokmūziķis un neonacists;
Donaldsons

**Donaldsons** (*Donaldson*) ir skotu un īru cilmes tēvavārda uzvārds, kas nozīmē "Donalda dēls". Tas ir vienkāršots vārda *[[Macdonald|MacDonald]]* angliskotais variants. Cilvēki ar šādu uzvārdu:

* Ians Stjuarts Donaldsons (*Ian Stuart Donaldson*; 1957—1993) — angļu mūziķis;
* Rodžers Donaldsons (*Roger Donaldson*; 1945) — Austrālijas un Jaunzēlandes kinorežisors, scenārists un kinoproducents.
Atjaunīgie resursi

**Atjaunīgie resursi** ir enerģijas resursi, kas pieejami nosacīti bezgalīgi un atjaunojas ātrāk par to patērēšanas ātrumu. Tie ir saules enerģija, krītoša un plūstoša ūdens enerģija, ģeotermālā enerģija un citi.

Galvenie atjaunīgo energoresursu veidi ir vēja enerģija, ūdens, saules starojums, biomasa, zemes siltuma jeb ģeotermālā enerģija, viļņi, kā arī plūdmaiņas. Atjaunīgos energoresursus var izmantot tieši siltuma un/vai elektroenerģijas ražošanai, vai arī pastarpināti, piemēram, no biomasas iegūstot transporta degvielas un cita veida šķidro kurināmo, piemēram, biogāzi.
thumb|Saules baterijas
Viens no atjaunīgo enerģijas resursu izmantošanas veidiem ir alternatīvas degvielas ražošana.

## Atjaunīgie resursi Latvijā
Latvijā atjaunīgo resursu īpatsvars ir pieaudzis laika posmā no 2004. gada līdz 2021. gadam. 

2022. gadā saražotā elektroenerģija no atjaunīgiem energoresursiem plānošanas reģionos, novados un valstspilsētās visvairāk bija Aizkraukles novadā - 1522,651 GWh (jeb 40,5% no kopējā valsts saražotā) un Salaspils novadā - 697,643 GWh (jeb 18,6% no kopējā valsts saražotā). No kurienes, hidroelektrostacijās visvairāk tika saražots Aizkraukles novadā - 1501,226 GWh (jeb 54,6% no kopējā valsts saražotā šajā veidā), Salaspils novadā - 661,693 GWh (jeb 24,1% no kopējā valsts saražotā šajā veidā) un Ogres novadā  - 526,431 GWh (jeb 19,1% no kopējā valsts saražotā šajā veidā). Vēja elektrostacijās - Ventspils novadā - 112,487 GWh (jeb 59,1% no kopējā valsts saražotā šajā veidā) un Dienvidkurzemes novadā  - 66,247 GWh (jeb 34,8% no kopējā valsts saražotā šajā veidā). Saules mikroģeneratoros un elektrostacijās - Rīgā - 2,641 GWh (jeb 18,2% no kopējā valsts saražotā šajā veidā) un Liepājā - 1,302 GWh (jeb 9,0% no kopējā valsts saražotā šajā veidā). Biomasas koģenerācijas stacijās un elektrostacijās - Jelgavā - 141,795 GWh (jeb 25,7% no kopējā valsts saražotā šajā veidā) un Siguldas novadā - 66,102 GWh (jeb 12,0% no kopējā valsts saražotā šajā veidā). Biogāzes koģenerācijas stacijās kopā - Dobeles novadā - 45,790 GWh (jeb 18,3% no kopējā valsts saražotā šajā veidā), Bauskas novadā - 37,992 GWh (jeb 15,2% no kopējā valsts saražotā šajā veidā) un Ropažu novadā - 31,648 GWh (jeb 12,7% no kopējā valsts saražotā šajā veidā).

2022. gadā saražotā siltumenerģija no atjaunīgiem energoresursiem plānošanas reģionos, novados un valstspilsētās visvairāk bija Rīgā - 1481,491 GWh (jeb 28,4% no kopējā valsts saražotā) un Jelgavā - 308,395 GWh (jeb 5,9% no kopējā valsts saražotā).

## Atsauces
Lambeozaurs

**Lambeozaurs** () ir putniegurņa dinozauru kārtas dinozaurs. Tie dzīvoja Ziemeļamerikas teritorijā pirms 76-75 miljoniem gadu vēlā krīta perioda laikā.

thumb|230px|left|Lambeozaura salīdzinājums ar cilvēku.

## Ārējās saites
Grafēns

[250px|thumb|Atomu slāņi [grafīts|grafīta kristālā; tos atdalot, var iegūt grafēnu]]
**Grafēns** () ir oglekļa viena atoma biezuma slānis, kas veidots ar sp² starpatomu saitēm heksagonālā divdimensiju kristāliskajā režģī. Tam piemīt liela mehāniskā cietība, laba siltumvadītspēja un elektronu kustības spēja. 
Kolumbijas Universitātē veiktajos izmēģinājumos secināts, ka grafēns ir stiprākais materiāls, kāds jebkad testēts.

Grafēnu 2004. gadā pirmoreiz ieguva Andre Geims un Konstantīns Novosjolovs no Mančestras Universitātes. 2010. gadā par šiem pētījumiem viņi ieguva Nobela prēmiju fizikā.

Grafēns būtībā ir grafīta viens slānis, kas atdalīts no kopējā kristāla. Ideāls grafēns sastāv tikai no sešu stūru šūnām. Ja struktūrā ir piecu vai septiņu stūru šūnas, tas rada defektus. Piecu stūru šūnas veido slāni konusa formā. Struktūra ar 12 šādiem defektiem tiek saukta par fullerēnu. Septiņu stūru šūnas atomu slāni veido seglu formā. Kombinējot defektus ar normālajām šūnām, var iegūt dažādu formu virsmas.

Grafēns ar tā fiziskajām īpašībām (plānums, laba elektronu pārvietošanās spēja, laba siltumvadītspēja) ir labāks par mūsdienās lietotajiem pusvadītaju materiāliem, un nākotnē varētu aizstāt silīciju. ASV, Apvienotajā Karalistē un Vācijā ir radīti eksperimentāli tranzistori uz grafēna pamata. Pirmā praktiskā ierīce, kurā izmantots grafēns, ir šķidro kristālu displejs, kuru radījuši britu zinātnieki.

Galvenās problēmas ar grafēna praktisku izmantošanu ir saistītas ar tā iegūšanu. Izplatītākā metode ir slāņu noņemšana no grafīta, bet tā pagaidām tiek veikta ar rokām, un ir ļoti darbietilpīga.

2010. gadā ASV zinātnieku grupa grafēnam atklāja pseidomagnētismu, kad tam pielikts mehānisks spriegums. Izstiepjot grafēna parugu, tika novērots, ka tajā elektroni uzvedās tā, it kā tie atrastos ļoti spēcīgā magnētiskajā laukā ar indukciju virs 300 teslām, lai gan nekāds magnētiskais lauks tam netika pielikts.

## Ārējas saites
* Grafēns atklāj divdimensionālo materiālu ēru 

## Atsauces
SOK valstu un teritoriju kodi

Starptautiskā Olimpiskā komiteja (**SOK**) lieto trīsburtu **valstu kodus** olimpiskajās spēlēs dalību ņemošo atlētu grupu apzīmēšanai. Katrs kods parasti apzīmē Nacionālo Olimpisko komiteju, bet ir bijuši vairāki gadījumi iepriekšējās spēlēs, kad ar speciāliem kodiem ir apzīmētas atlētu grupas, kuru valstis formāli nepiedalās spēlēs.

Vairāki no šiem kodiem ir atšķirīgi no ISO 3166-1 standarta kodiem. Citas starptautiskas sporta organizācijas, kā FIFA un Sadraudzības spēļu federācija, lieto līdzīgus kodus, lai apzīmētu dalībnieku komandas.

## Vēsture
1956. gada ziemas olimpiskās spēles un 1960. gada vasaras olimpiskās spēles bija pirmās spēles, kurās ieviesa "Valstu iniciāļus", lai ar to palīdzību apzīmētu katru NOK oficiālajos ziņojumos. Tomēr vairākās nākamajās spēlēs lietotie kodi parasti bija veidoti uz rīkotājvalsts valodas nosaukumu pamata (kā GIA Japānai no itāļu valodas *Giappone* 1956. gada ziemas olimpiādē un 1960. gada vasaras olimpiādē) vai veidoti uz franču valodas nosaukumu pamata (kā COR Korejas Republikai no *Corée*). Kopš 1972. gada Ziemas olimpiādes lielākā daļa kodu bija standartizēti, bet daži tika mainīti vēlākajos gados.

## Aktuālie Nacionālo Olimpisko komiteju kodi
Olimpiskajā kustībā šobrīd ir 205 Nacionālās Olimpiskās komitejas. Sekojošajā tabulā ir apkopoti šobrīd lietotie kodi, kā arī atšķirīgie iepriekšējās spēlēs lietotie kodi. Daži no vēsturiskajiem kodiem ir izskaidroti sekojošajās sadaļās. Tikai vasaras vai ziemas spēlēm lietotie kodi apzīmēti ar "V" un "Z". ISO 3166-1 ailē uzrādīti tikai atšķirīgie kodi; treknrakstā izcelti tie ISO kodi, kuri sakrīt ar citas valsts SOK kodu.

### A

### B

### C

### D

### E

### F

### G

### H

### I

### J

### K

### L

### M

### N

### O

### P

### Q

### R

### S

### T

### U

### V

### Y

### Z

## Vēsturiskās NOK un komandas
### Joprojām lietotie kodi
Divpadsmit bijušajām NOK vai komandām ir kodi, kas tiek lietoti SOK rezultātu datu bāzēs, lai atsauktos uz iepriekšējo gadu medaļniekiem un to komandām.

### Atceltie kodi

### Speciālie kodi
* **IOP** tika lietots 1992. gada vasaras olimpiādē Dienvidslāvijas atlētu apzīmēšanai, kuri ANO sankciju dēļ nevarēja startēt kā atsevišķa komanda.
* **IOA** tika lietots 2000. gada vasaras olimpiādē Austrumtimoras atlētu apzīmēšanai pirms valsts NOK nodibināšanas.

## Atsauces

## Skatīt arī
* ISO 3166-1 valstu un teritoriju kodi
* FIFA valstu kodi
Mēnesszivs

**Mēnesszivs**, saukta arī par **okeāna sauleszivi**, (*Mola mola*) ir smagākā zināmā kaulzivs. Pieaugušas zivs vidējā masa ir 1 tonna. Šīs sugas zivs ir sastopama tropu ūdeņos, kā arī dažreiz mērenās joslas ūdeņos.
Massospondylus

***Massospondylus*** ir prozauropodu apakškārtas dinozauru ģints. Tie dzīvoja agrā juras laikmeta periodā, t.i., pirms 200-183 miljoniem gadu.

## Atsauces un piezīmes
Protejs

**Protejs** var būt:

* Eiropas protejs - astainais abinieks;
* Protejs - Neptūna pavadonis;
* Protejs - Jūras dievība sengrieķu mitoloģijā.
Barbara Maklintoka

**Barbara Maklintoka** (, dzimusi , mirusi ) bija amerikāņu ģenētiķe un citogenētiķe, kuras pētījumi par hromosomu uzbūvi, genoma organizāciju un iedzimtības mehānismiem būtiski mainīja 20. gadsimta ģenētikas attīstību. Savu zinātnisko darbību viņa galvenokārt veltīja citoģenētikai, strādājot ar kukurūzu (*Zea mays*) kā modeļorganismu, un kļuva par vienu no ievērojamākajām modernās bioloģijas pētniecēm. Maklintokas nozīmīgākais zinātniskais ieguldījums ir gēnu mobilitātes jeb transponējamo elementu (tā saukto “lēkājošo gēnu”) atklāšana. 1940.–1950.-tajos gados viņa pierādīja, ka noteikti DNS segmenti spēj mainīt savu atrašanās vietu genomā un regulēt citu gēnu aktivitāti, ietekmējot fenotipiskās pazīmes. Šie atklājumi radikāli atšķīrās no tā laika priekšstata par genomu kā statisku un nemainīgu struktūru un sākotnēji tika uztverti ar skepsi, jo būtiski apsteidza sava laika teorētisko ietvaru.

Par šo fundamentālo ieguldījumu genoma organizācijas un regulācijas izpratnē Maklintoka 1983. gadā saņēma Nobela prēmiju fizioloģijā vai medicīnā, kļūstot par vienu no retajiem zinātniekiem, kam šī balva piešķirta individuāli. Nobela komiteja uzsvēra viņas spēju, balstoties ilgstošos un rūpīgos eksperimentālos novērojumos, atklāt universālus bioloģiskus principus. Maklintokas darba nozīme mūsdienu ģenētikā un molekulārajā bioloģijā ir plaša un ilgstoša. Transponējamie elementi mūsdienās tiek uzskatīti par būtisku genoma evolūcijas, gēnu regulācijas, mutāciju un adaptācijas faktoru visos dzīvajos organismos — no baktērijām līdz cilvēkam. Viņas idejas ir kļuvušas par pamatu daudziem mūsdienu pētījumu virzieniem, tostarp genoma plastiskuma izpētei, epiģenētikai un slimību molekulāro mehānismu analīzei, nostiprinot Barbaras Maklintokas vietu kā vienu no centrālajām figūrām modernās bioloģijas vēsturē.

## Ārējās saites
Parazaurolofs

**Parazaurolofi** () ir putniegurņa dinozauru kārtas dzīvnieki. Tie dzīvoja vēlā krīta periodā tagadējās Ziemeļamerikas teritorijā pirms 76-73 miljons gadiem.

230px|left|thumb|Parazaurolofu salīdzinājums ar cilvēku.
Psitakozaurs

**Psitakozauri** () ir putniegurņa dinozauru kārtas ģints. Šī dinozaura latīniskais nosaukums veidots no grieķu valodas un tas nozīmē "papagaiļu ķirzaka". Psitakozauri dzīvoja agrā krīta periodā (pirms 130—100 miljoniem gadu) tagadējās Āzijas teritorijā.

thumb|230px|left|Psitakozaura salīdzinājums ar cilvēku.
Krusa

**Krusa** ir cietu nokrišņu veids, parasti novērojama vasarā, izkrīt no gubu lietusmākoņiem kopā ar lietu. Krusas graudiņi ir lodveida ledus bumbiņas, kas veidojas 4 km augstumā mākoņu iekšpusē, kurā ir daudz ūdens pilienu. Tie sasalst zemā gaisa temperatūrā (no −40 līdz −20 °C), veidojot ledus kristālus. Bieži krusa ir novērojama kopā ar spēcīgu negaisu un lietusgāzēm.

Krusas graudu lielums parasti ir no viena līdz vairākiem milimetriem, taču ir redzēti arī krusas graudi, kuru izmērs ir bijis pat vairāki centimetri, bet masa pat 1 kg un vairāk. 1981. gadā Ķīnā reģistrēti pat 7 kilogramus smagi krusas graudi. Krusas graudi sastāv no vairākiem ledus slāņiem un jo spēcīgāka ir augšupejošā gaisa masu konvekcija, jo lielāku smagumu tā spēj celt un lielāki būs krusas graudi. Tas tādēļ, ka veidojoties tie gaisā pavada daudz ilgāku laiku.

Nokritušās krusas slāņa biezums dažreiz var sasniegt pāris centimetrus. Krusa var ilgt no minūtes līdz pusstundai, parasti 5—10 minūtes, ļoti retos gadījumos pat līdz stundai.

1888. gadā Indijas ziemeļos spēcīgs krusas lietus nogalināja vairāk nekā 250 cilvēkus un vairāk nekā 1600 govis un aitas. Spēcīga krusa var sabojāt ēkas, transportlīdzekļus, labību. Cilvēki ir mēģinājuši rast veidus, kā to novērst. 18. gadsimtā tika izgatavoti īpaši krusas lielgabali, baznīcās tika zvanīti zvani. Mūsdienās ar lidaparātiem ir mēģināts mākoņos kaisīt ķīmiskas vielas. Nav tiešu pierādījumu, ka kāda no šīm metodēm būtu efektīva.

## Veidošanās
Nereti mākoņu iekšpusē temperatūra nokrītas no -20 °C līdz -40 °C, un ūdens pilieni tajā sasalst kopā. Krītot lejā, tie apaug ar vēl vienu ledus kārtiņu. Augšupejošās gaisa masas ledus gabaliņus uznes augšā, un tie atkal sāk krist lejup. Šādi augšup lejup ledus gabaliņi var kustēties vairākas reizes, līdz tie kļūst pietiekami smagi. Ja tie krīt lejup ar ātrumu, kas lielāks par 40 km/h, tad nepaspēj izkust un ir izveidojusies krusa.

Ja pārgriež krusas graudu, var redzēt ledus slāņus, kas veidojušies, krusas graudam “augot”. Tas ir kā sīpols. Kārtējais slānis krusas graudā izveidojas katrā tās pacelšanās laikā, kad to uznes augšupejošās gaisa masas.

Rakstā tiek atspēkota Dekarta teorija par krusas veidošanos, kuru tagad ir akceptējuši meteorologi, un tiek izvirzīta jauna teorija. Zibens spēlē galveno lomu krusas veidošanā. Zibens ir adiabātisks process, un tā izlāde izraisa strauju ūdens iekšējās enerģijas samazināšanos, kas izraisa sasalšanu un krusas veidošanos. Pateicoties pēkšņai zibens izlādei, ūdens nekristalizējas, bet pārvēršas necaurspīdīgā amorfā formā.  

## Atsauces

## Ārējās saites

*
Migla

thumbnail|upright=1|Tilts miglā
**Migla** ir sīku ūdens pilienu vai ledus kristālu uzkrāšanās atmosfēras zemākajos slāņos, padarot gaisu mazāk caurspīdīgu un apgrūtinot redzamību. Migla veidojas stabilās gaisa masās, kad nav novērojams vējš vai cita veida gaisa konvekcija un gaiss kļūst piesātināts vai tuvojas šim stāvoklim. Praktiski migla ir aerosols, bet meteoroloģijā to pieskaita hidrometeoriem. Pēc būtības migla ir ļoti zemi slāņmākoņi, kas saskārušies ar zemi.

Ja redzamība ir mazāka par 1 kilometru, tad uzskata, ka ir migla. Ja redzamība ir no viena līdz četriem kilometriem, tad ir dūmaka. Nevajadzētu jaukt šīs dabas parādības ar smogu. Ja dienas laikā ir vismaz vienu reizi konstatēta migla, tad meteoroloģijā to sauc par miglas dienu. Miglas laikā ir apgrūtināta visu veidu transporta kustība.

## Miglas veidošanās

Migla rodas stabilās gaisa masās, ūdens tvaikiem pārejot no gāzveida stāvokļa mazos ūdens pilienos jeb kondensējoties. Citiem vārdiem sakot, gaisa temperatūra sasniedz rasas punktu. Migla veidojas, ja starpība starp gaisa temperatūru un rasas punktu nav lielāka par 3&nbsp;°C. Gadījumi, kad šie lielumi (gaisa temperatūra un rasas punkts) kļūst līdzīgi, ir dažādi, piemēram, aukstās gaisa masas ieplūst noteiktā teritorijā vai strauji pieaug gaisa mitrums.

Migla biežāk rodas virs pilsētām nekā laukos. Tas ir tāpēc, ka pilsētas gaisā ir vairāk higroskopisku produktu, kas veicina ūdens kondensēšanos, piemēram, automobiļu izplūdes gāzes. Migla bieži novērojama arī mežu ielokos vai reljefa pazeminājumos, kur augsne ir mitrāka vai purvaināka.

## Miglas veidi
### Miglas veidi pēc veidošanās
Izšķir radiācijas miglu un advektīvo miglu.

Radiācijas migla parasti veidojas skaidrās bezvēja naktīs, atdziestot zemes virsai. Gaisā esošie ūdens tvaiki sāk kondensēties un veidot ūdens pilienus. Šo miglu visbiežāk novēro pavasara un rudens periodos zemās vietās, purvos un pļavās.

Advektīvā migla veidojas, siltām un mitrām gaisa masām uzplūstot un atdziestot virs vēsākas zemes virsas vai gaisa. Migla var rasties, arī ūdenim iztvaikojot. Šo miglu parasti novēro rudenī un ziemā, kad aukstais gaiss uzplūst siltākai ūdens virsmai. Migla reizēm veidojas arī siltā gadalaika vakaros pēc stipra lietus.

Temperatūrā zem −20&nbsp;°C var veidoties ledus migla, kas izskatās līdzīga izkliedētiem dūmiem vai dūmakai.

### Miglas veidi pēc redzamības
Atkarībā no redzamības miglu iedala trīs kategorijās:
* plāna migla - redzamība no 500 metriem līdz 1 kilometram;
* vidēja migla - redzamība 50-500 metri;
* bieza migla - redzamība līdz 50 metriem.

Ja redzamība ir no viena līdz četriem kilometriem, to sauc par dūmaku, kuru rada ne tikai ūdens tvaiki, bet arī putekļi, dūmi un tamlīdzīgi piejaukumi. No putekļiem, izplūdes gāzēm vai dūmiem veidojas arī smogs, kas ir miglai līdzīga rakstura parādība.

## Atsauces

## Ārējās saites

*
Stunda

thumb|Stundas apritēšana (no pulksten divpadsmitiem līdz pulksten vieniem) analogajā pulkstenī

**Stunda** ir laika mērvienība. Tā nav SI mērvienība, bet ir pieņemts lietot kopa ar SI. Stundas starptautiskais apzīmējums ir **h** (no ), bet latviešu valodā izmanto arī **st.**
Viena stunda ir 60 minūtes jeb 3600 sekundes. Tā ir aptuveni 1/24 no Zemes dienas.

## Etimoloģija
Pēc Endzelīna un Zēvera uzskatiem stundas nosaukums ir aizgūts no viduslejasvācu valodas vārda *stunde*. Konstantīns Karulis norāda, ka vārda forma *stunda* (arī *stunds*) ir bijusi plaši izplatīta jau pirms viduslejasvācu valodas un secina, ka tā varētu būt aizgūta no gotu valodas (*stunda*) vai no senskandināvu valodas (*stund*).

## Vēsture

Dienas dalījums 24 stundās nāk no Senās Romas: Diennakts bija sadalīta 2 daļās — dienā un naktī — un katra no tām 12 stundās. Tā kā, atkarībā no gadalaika, mainās dienas un nakts garums, mainījās arī stundas ilgums. Tāpēc, lasot latīņu avotos, ka kas noticis tādā un tādā stundā naktī, notikuma laiku jāskatās nevis pēc mūsdienu pulksteņa, kur stundā ir 60 minūtes, bet pēc attiecīgā gadalaika nakts garuma, sadalot to 12 daļās.

## Atsauces
Pans Kimuns

**Pans Kimuns** (, handža: 潘基文, , dzimis ) ir bijušais ANO ģenerālsekretārs (2007—2016).

Pirms tika ievēlēts par ģenerālsekretāru, Pans Kimuns bija diplomāts Dienvidkorejas Ārlietu ministrijā un Apvienotajās Nācijās. Pans Kimuns 1970. gadā sāka karjeru diplomātiskajā dienestā, gadu pēc Seulas Nacionālā universitātes absolvēšanas. Pirmais viņa darbs ārzemēs bija Ņūdeli, Indijā, kur viņš ieņēma vicekonsula amatu. Ārlietu ministrijā viņš ieguva reputāciju kā pieticīgs un zinošs cilvēks. 1974. gadā Pans Kimuns sāka diplomātisko darbu Apvienoto Nāciju Organizācijā, pārstāvot Dienvidkoreju, lai gan valsts par pilntiesīgu ANO dalībvalsti kļuva tikai 1991. gadā. Savas karjeras laikā Pans Kimuns ir ieņēmis dažādus amatus diplomātiskajā korpusā dažādās pasaules valstīs, tajā skaitā ASV, Austrijā, Indijā un citās.

No 2004. gada janvāra līdz 2006. gada novembrim Pans Kimuns bija Korejas Republikas ārlietu ministrs. Tā kā bija zināms, ka iepriekšējā ANO ģenerālsekretāra Kofi Anana pilnvaras beidzas 2006. gada beigās, tā paša gada februārī Pans Kimuns paziņoja, ka izvirza savu kandidatūru uz šo amatu. Pēc garas priekšvēlēšanu kampaņas, kurā Pans Kimuns apsteidza pārējos kandidātus, tajā skaitā arī toreizējo Latvijas prezidenti Vairu Vīķi-Freibergu,  ANO Drošības padome oficiāli izvēlējās Panu Kimunu par ģenerālsekretāra kandidātu un visi 15 padomes locekļi vienbalsīgi atbalstīja viņa kandidatūru. Pans Kimuns ANO ģenerālsekretāra amatā stājās .

## Biogrāfija

### Bērnība
Pans Kimuns dzimis 1944. gadā mazā ciematā Čhunčhonpunkto. Tajā laikā Koreja bija Japānas impērijas pakļautībā. Kad viņam bija trīs gadi, Kimuna ģimene pārcēlās uz netālu esošo Čhundžu pilsētu, kura arī viņš uzauga. Kimuna bērnībā viņa tēvam piederēja veikals, bet tas bankrotēja un ģimene zaudēja savu vidusšķiras statusu. Kad Kimuna bija seši gadi, viņa ģimene Korejas kara laikā slēpās kalnu nogāzēs. Pēc kara viņa ģimene atgriezās Čhundžu. ASV Bruņoto spēku karavīri bija pirmie amerikāņi, kurus Kimuns redzēja savā mūžā.

## Piezīmes

## Atsauces

## Ārējās saites

* Pana Kimuna biogrāfija ANO mājaslapā
Vētra

**Vētra** ir ļoti stiprs vējš, kura summārais ātrums 10 minūšu laikā parasti sasniedz vismaz 24 m/s, bet vēja ātrums brāzmās var sasniegt 50 un pat 100 m/s lielu ātrumu.

Visstiprākais vējš pasaulē ir novērots 1934. gada 12. aprīlī Vašingtona kalnā Ņūhempšīras štatā, ASV, kad vēja brāzmas sasniedza 103,3 m/s. Savukārt visstiprākais vējš Tropiskā ciklona laikā tika novērots 2008. gada 30. augustā Kubas pilsētā Pinara del Rio (), vēja ātrums sasniedza 94,4 m/s.

Vētras notiek:
* Ciklonu un anticiklonu mijiedarbībā, kad strauji paaugstinās, bet visbiežāk pazeminās atmosfēras spiediens.
* Teritorijam pārejot pāri lielam ciklonam.
* Teritorijai pārejot pāri virpuļviesulim.
* Vietējā vai frontālā pērkona negaisa laikā.
* Pirms Atmosfēras frontes vai tās laikā.

## Vētru klasifikācija
* Negaiss
* Triecienvētra — Aukstās atmosfēras frontes vai Oklūzijas frontes darbības zonā.
* Virpuļviesulis — (tornādo, virpuļvētra, smerčs, trombs, ūdens stabs) 
* Tropiskais ciklons — postoša virpuļkustības vētra tropu un subtropu platuma grādos.
** Tropiskais ciklons — (Austrālijā).
** Viesuļvētra — (Atlantijas okeāna baseins).
** Taifūns — tropiskais ciklons (Klusā okeāna baseins, Dienvidaustrumāzija).
* Orkāns — spēcīga cikloniska viesuļvētra mēranajos platuma grādos (Eiropā). (Nejaukt ar Orkāns (vēja ātrums), kas apzīmē patstāvīgu 12 balles stipru vēju, kas pārsniedz 32,7 m/s).
* Sniegputenis
* Sniega vētra — sniegputeņa pastiprinājums.
* Ledus vētra — atkala ar spēcīgu vēju.

### Citas vētras
* Uguns vētra — spēcīgas vēja brāzmas lielu mežu un krūmāju ugunsgrēku laikā, kuras izraisa uguns izstarotais karstums.
* Smilšu vētra
* Smilšu virpuļviesulis

## Vēja ātruma iedalījums

## Attēlu galerija

Attēls:Rolling-thunder-cloud.jpg|Stipras vētras tuvošanās Nīderlandē.
Attēls:GreatBlizzardof2006.jpg|2006. gada Sniega vētras satelītuzņēmums ASV.
Attēls:Storm in Pacifica.jpg|Bangojoša jūra.


## Skatīt arī
* Viesuļvētra

## Piezīmes un atsauces
Jevgēnija Ļisicina

**Jevgēnija Ļisicina** (, dzimusi  Stupino, Krievijā) ir krievu izcelsmes Latvijas ērģelniece.

## Dzīvsgājums
Dzimusi  Stupino pilsētā Maskavas apgabalā. 1949. gadā viņas ģimene pārcēlās uz Urāliem, kur Jevgēnija pabeidza Sverdlovskas desmitgadīgo mūzikas skolu. Pēc mūzikas skolas pabeigšanas Jevgēnija iestājas Ļeņingradas konservatorijā profesora V. Nilsena klavierklasē.
1965. gadā Ļisicina pārcēlās uz Rīgu, lai mācītos ērģeļspēli pie profesora N.Vanadziņa Latvijas konservatorijā, kur arī pabeidza ērģeļspēles kursu, iegūstot par izcilām mācību sekmēm vienīgo konservatorijā Čaikovska vārdā nosaukto stipendiju.

Jau mācoties konservatorijā, Jevgēnija nospēlēja vairāk nekā 40 solokoncertu, gan uz Doma baznīcas ērģelēm, gan citās PSRS pilsētās. Doma baznīcā tika ierakstīta arī viņas pirmais mūzikas disks. Pēc 1968. gada Ļisicina kļuva par Latvijas Valsts filharmonijas solisti un darba gados nospēlēja vairāk kā 1000 solokoncertu, ierakstīja vairāk kā 20 ilgspēlējošo plašu ar klasisko mūziku un koncertēja Eiropas valstīs, ceļot Latvijas prestižu ārzemēs.

1968. gadā Jevgēnija Ļisicina piedalījās starptautiskajā Čurļoņa konkursā, kurā ieguva otro prēmiju un laureāta goda nosaukumu. 1989. gadā divas viņas plates ar J. S. Baha un A. Vivaldi ierakstiem Jevgēnijas Ļisicinas izpildījumā Padomju Savienības klasiskās mūzikas hitparādē ieguva 5. un 7. vietu starp 10 vispopulārākajiem hitiem.

1995. gadā Latvijas Republikas Saeima piešķīra Jevgēnijai Ļisicinai Latvijas pilsonību par sevišķiem nopelniem tās labā. No 1999. līdz 2002. gadam Jevgēnija nospēlēja divus ļoti plašus ciklus. Viens no tiem bija veltīts Rīgas 800. gadadienai un ietvēra pilnus 17 koncertus, otrs bija veltīts viņas pasniedzējam profesoram N.Vanadziņam (viņa 110. gadadienā) un ietvēra 9 lielos monogrāfiskos koncertus.

2019. gadā Ļisicina pārcēlās uz dzīvi Dolgoprudnijas pilsētā Maskavas apgabalā.

## Darbi
J. Ļisicina ieskaņojusi 25 skaņuplates un divus CD (franču ērģeļmūzikas programma, M. Rēgera darbu programma, visi divpadsmit G.F. Hendeļa ērģeļkoncerti, J.S. Baha Korāļprelūdiju albums trijās skaņuplatēs u.c.) 
Mākslinieces radošo interešu lokā ir arī dažādas neparastākas idejas un oriģināli veikumi: A. Vivaldi orķestra koncertu cikla "Gadalaiki" transkripcija ērģelēm, M. Musorgska klavierdarbu cikla "Izstādes gleznas" pārlikums ērģelēm un sitaminstrumentiem, dažādu autoru skaņdarbu pārlikumi klavierēm un ērģelēm.

## Atsauces
Prabhu Deva

**Prabhu Deva** (, ; dzimis , Karnātakā, Indijā) ir indiešu horeogrāfs, aktieris un dziedātājs. Viņš tiek nereti saukts par "Indijas Maiklu Džeksonu" viņa ātro deju kustību dēļ. Pirmā filma, kurai viņš bija deju horeogrāfs, ir *Vetri Vizha*. Kopš tā laika viņš veidojis horeogrāfiju vairāk nekā 100 filmām.

## ''Benny Lava''
Atpazīstamību ārpus Indijas Prabhu Deva ieguva līdz ar *[[YouTube]]* videoklipu *Benny Lava*. Tā ir Prabhu Devas dziesma *Kalluri Vaanil* no tamilu filmas *Pennin Manathai Thottu* ar pievienotiem subtitriem, kuros "pēc dzirdes" kā joks tamilu vārdu skaņas ir atveidotas angļu valodā. Tādējādi skaņa *-dha nilaavo* kļuva par *Benny Lava*.

## Ārējās saites

* Prabhu Devas mūzikas klips "Kalluri Vaanil" ar subtitriem
How Long Will They Mourn Me?

**How Long Will They Mourn Me?** ir dziesma no Tupka Šakura albuma Thug Life Vol. 1. Tajā piedalījās populāri izpildītaji kā Nate Dogg un Big Syke, un to producēja Warren G ar Nate Dogg. priekš singla arī tika izveidots video. Tas bija veltīt grupas Thug Life mirušajam dalībniekam Kato. Vēlāk dziesma tika iekļauta Tupaka 1998. gada albumā Greatest Hits. Dziesma tā arī nekad neiekļuva nevienā topā. 

## Skatīt arī
* Tupaka Šakura diskogrāfija
Arnolds fon Fītinghofs

thumb|150px|Livonijas mestra zīmogs ar uzrakstu "(Sigillum) (Com)MENDATORIS DOM(us) (the)VTO(nic)I IN LIVONIA" - "Vācu ordeņa komandiera Livonijā zīmogs". 
thumb|150px|Livonijas ordeņa bruņinieku iebrukums Lietuvā (Wojceha Gersona zīmējums).
**Arnolds no Fītinghofas** jeb **Arnolds fon Fītinghofs** (; miris 1364. gada 11. jūlijā) ieradās Livonijā no Vestfālenes un bija Livonijas ordeņa Alūksnes pils (Marienburgas) komturs no 1341. līdz 1346. gadam. Pēc tam, kad ordenis no Dānijas karaļa Valdemāra IV nopirka Ziemeļigauniju, viņš kļuva par Tallinas (Rēveles) komturu. 1360. gadā viņš tika izvēlēts par Livonijas ordeņa mestru. Šajā amatā viņš atradās līdz savai nāvei 1364. gadā.

## Hronikas liecības

## Skatīt arī
* Livonijas ordeņa mestri
Konrāds fon Fītinghofs

[thumb|250px|Konrāda fon Fītinghofa laikā Tallinā kaltais [artigs.]]   
**Konrāds no Fītinghofas** jeb **Konrāds Fitinghofs** (,  miris 1413. gada 14. februārī) bija Livonijas ordeņa mestrs no 1401. gada 21. oktobra līdz savai nāvei 1413. gadā.

Konrāds fon Fītinghofs ieradās Livonijā no Vestfālenes un no 1387. līdz 1393. gadam bija Aizkraukles komturs, no 1396. līdz 1401. gadam Vīlandes komturs. 1401. gadā tika ievēlēts par Livonijas ordeņa mestru. 1409. gadā viņš noslēdza separātu miera līgumu ar Lietuvas dižkunigaiti Vītautu Dižo, tāpēc viņa vadītie Livonijas ordeņa spēki nepiedalījās Tanenbergas kaujā, kurā tika sagrauta Vācu ordeņa varenība.

## Dokumenti

## Skatīt arī
* Livonijas ordeņa mestri
Sesks Fabregass

**Francesks Fabregass Solers** (; dzimis ), plašāk zināms kā **Sesks Fabregass** (*Cesc Fàbregas*), ir spāņu futbola treneris un bijušais futbolists, spēlēja pussarga pozīcijā, bijis Spānijas futbola izlases dalībnieks. Kopš 2024. gada Fabregass ir Itālijas A sērijas komandas *[[Como 1907|Como]]* galvenais treneris.

## Karjera
2003. gadā pārgāja uz Londonas "Arsenal" klubu, līdz tam spēlēja *[[FC Barcelona]]* jauniešu komandās. Pēc Londonas "Arsenal" kapteiņa francūža Patrika Vieiras aiziešanas uz Turīnas "Juventus" kļuva par pamata centra pussargu. 2011. gada augustā viņš atgriezās *[[FC Barcelona]]* sastāvā. 2013. gadā kļuva par Spānijas čempionu. No 2014. līdz 2019. gadam pārstāvēja *[[Chelsea FC|Chelsea]]*, šajā laikā divreiz uzvarēja Anglijas Premjerlīgā, kā arī 2018.—2019. gada sezonā kļuva par UEFA Eiropas līgas uzvarētāju. Vēlāk spēlēja *[[AS Monaco]]* sastāvā Francijas 1. līgā. Karjeras noslēgumā pārstāvēja Itālijas B sērijas klubu *[[Como 1907|Como]]*. 2023. gada jūlijā paziņoja par futbolista karjeras beigām. Pēc spēlētāja karjeras kļuva par treneri un uzsāka darbu ar *Como* kluba jauniešu un dublieru komandām.

2006. gadā debitēja Spānijas futbola izlasē. Tās sastāvā piedalījies 2006., 2010. un 2014. gada FIFA Pasaules kausā. 19 gadu un 41 dienas vecumā Fabregass kļuva par visu jaunāko futbolistu, kas ir spēlējis Spānijas izlasē Pasaules kausā —  spēlē ar Ukrainu. 2010. gadā Spānijas izlases sastāvā kļuva par Pasaules kausa ieguvēju. Trīs reizes piedalījies Eiropas čempionāta finālturnīros (, , ). 2008. un 2012. gadā kļuva par Eiropas čempionu. Kopumā izlases rindās aizvadījis 110 spēles un guvis 15 vārtus.

## Sasniegumi
**Arsenal**

* FA kauss: 2004—05
* FA Community Shield: 2004

**Barcelona**

* Spānijas La Liga: 2012—13
* Copa del Rey: 2011—12
* Spānijas Superkauss: 2011, 2013
* UEFA Superkauss: 2011
* FIFA Klubu Pasaules kauss: 2011

**Chelsea**

* Anglijas Premjerlīga: 2014—15, 2016—17
* FA kauss: 2017—18
* Anglijas Līgas kauss: 2014—15
* UEFA Eiropas līga: 2018—19

**Spānija**

* FIFA Pasaules kauss: 2010
* Eiropas čempionāts futbolā: 2008, 2012

## Atsauces

## Ārējās saites

* 

* FC Barcelona profils
* 
*
RNS interference

**RNS interference** (**RNSi** jeb arī **RNAi**) ir mehānisms, kurš ierobežo gēnu izpausmes translācijas posmā vai arī traucē konkrētu gēnu transkripciju. Tādā veidā var panākt, ka tiek "nomierināti" defektīvie gēni, praktiski "izslēdzot" tos. RNS interference paver plašas iespējas jaunu medikamentu izstrādē slimībām, kuru pamatā ir neadekvāta gēnu darbība. Tā izlases veidā iedarbojas uz bojātajiem gēniem.

2006. gadā divi amerikāņu zinātnieki - Endrū Fajers (*Andrew Fire*) un Kreigs C. Mello (*Craig C. Mello*) - saņēma Nobela prēmiju medicīnā un fizioloģijā par RNS interferences pētīšanu nematožu tārpiem *C. elegans*.

## Atsauces un piezīmes
Cradle to the Grave

**Cradle to the Grave** (arī zināms kā Cradle 2 the Grave) ir dziesma no repera Tupaka Šakura un Thug Life. Dziesma ir no albuma Thug Life Vol. 1. Dziesmai tika izveidots video. Tā iekļuva ASV hip hopa topa 25. vietā un Billboard Hot 100 topa 91. vietā. Dziesma tika ierkastīta 1993. gadā bet izdota 1995. gadā.

## Skatīt arī
* Tupaka Šakura diskogrāfija